Fərqlilər
Fərqlilər - yazıçı-jurnalist Dilqəm Əhmədin 2016-ci ildə yazılmış kitabı. Fərqlilər Dilqəm Əhmədin həmin mövzuda qələmə aldığı ilk kitabdır. Kitabda cümhuriyyət tarixinin məşhur simaları Məhəmməd Əmin Rəsulzadə, Əlimərdan bəy Topçubaşov, Əli bəy Hüseynzadə, Əhməd bəy Ağaoğlu, Almas İldırım, İsa bəy Aşurbəyov eləcə də Mirzə Şəfi Vazehdən dərs almış alman şairi Fridrix Bodenştedt haqqında maraqlı məlumatlar, şəkil və məktublar əks olunub. Unikal sənədlər sayəsində bir çox bu kimi suallara kitab vasitəsilə cavab verilir: Bakının xilaskarı Nuru paşanı kim öldürüb? Nazim Hikməti Azərbaycanda təəccübləndirən nə idi? Şəfiqə xanım Qaspıralı Nəsib bəy Yusifbəylinin sevgisindən niyə imtina edib? Məmməd Səid Ordubadi Tiflis zindanında nələr görmüşdü? Azərbaycanın ilk naşiri kim olub? "Molla Nəsrəddin" jurnalı necə yaranıb? Mirzə Kazımbəy niyə xristianlığı qəbul edib? Heydər Hüseyunovu iki dəfə intihara vadar edən səbəb nə idi? Marksı dilimizə ilk dəfə tərcümə edən Ruhulla Axundovu niyə öldürüblər?